CELEX: 62017TA0455
Language: et
Date: 2021-07-07 00:00:00
Title: Kohtuasi T-455/17: Üldkohtu 7. juuli 2021. aasta otsus – Bateni versus nõukogu (Lepinguväline vastutus – Ühine välis- ja julgeolekupoliitika – Iraani vastu suunatud piiravad meetmed – Nende isikute ja üksuste loetelu, kelle rahalised vahendid ja majandusressursid külmutatakse – Üldkohtu pädevus – Aegumine – Isikutele õigusi andva õigusnormi piisavalt selge rikkumine)

23.8.2021   
            
            
               ET
            
            
               Euroopa Liidu Teataja
            
            
               C 338/17
            
         
      Üldkohtu 7. juuli 2021. aasta otsus – Bateni versus nõukogu
      (Kohtuasi T-455/17) (1)
      
      (Lepinguväline vastutus - Ühine välis- ja julgeolekupoliitika - Iraani vastu suunatud piiravad meetmed - Nende isikute ja üksuste loetelu, kelle rahalised vahendid ja majandusressursid külmutatakse - Üldkohtu pädevus - Aegumine - Isikutele õigusi andva õigusnormi piisavalt selge rikkumine)
      (2021/C 338/21)
      Kohtumenetluse keel: saksa
      
         Pooled
      
      
         Hageja: Naser Bateni (Hamburg, Saksamaa) (esindaja: advokaat M. Schlingmann)
      
         Kostja: Euroopa Liidu Nõukogu (esindajad: J.-P. Hix ja M. Bishop)
      
         Kostja toetuseks menetlusse astuja: Euroopa Komisjon (esindajad: C. Hödlmayr, J. Roberti di Sarsina ja M. Kellerbauer)
      
         Ese
      
      ELTL artiklite 268 ja 340 alusel esitatud nõue hüvitada kahju, mis hagejale väidetavalt tekkis seetõttu, et tema nimi kanti loeteludesse, mis on esiteks esitatud nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT 2010, L 195, lk 39), II lisas (mis toimus nõukogu 1. detsembri 2011. aasta otsusega 2011/783/ÜVJP, millega muudetakse otsust 2010/413 (ELT 2011, L 319, lk 71)), ja nõukogu 25. oktoobri 2010. aasta määruse (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1), VIII lisas (mis toimus nõukogu 1. detsembri 2011. aasta rakendusmäärusega (EL) nr 1245/2011, millega rakendatakse määrust nr 961/2010 (ELT 2011, L 319, lk 11)), ja teiseks esitatud nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus nr 961/2010 (ELT 2012, L 88, lk 1), IX lisas, ning kolmandaks esitatud nõukogu 15. novembri 2013. aasta otsuse 2013/661/ÜVJP, millega muudetakse otsust 2010/413 (ELT 2013, L 306, lk 18), lisas ja nõukogu 15. novembri 2013. aasta rakendusmääruse (EL) nr 1154/2013, millega rakendatakse määrust nr 267/2012 (ELT 2013, L 306, lk 3), lisas.
      
         Resolutsioon
      
      
                  1.
               
               
                  Jätta hagi osaliselt vastuvõetamatuse tõttu läbi vaatamata ja jätta see osaliselt põhjendamatuse tõttu rahuldamata.
               
            
                  2.
               
               
                  Jätta N. Bateni kohtukulud tema enda kanda ja mõista temalt välja Euroopa Liidu Nõukogu kohtukulud.
               
            
                  3.
               
               
                  Jätta Euroopa Komisjoni kohtukulud tema enda kanda.
               
            
         (1)  ELT C 300, 11.9.2017.